MGTOW

Vyrai, einantys savu keliu (, sutrumpintai – MGTOW) – daugiausia internetinė vyrų bendruomenė, pasisakanti prieš santuoką, kohabitaciją ir ilgalaikius santykius su moterimis. MGTOW įsitikinimu, šių dienų feminizmas yra agresyvus bei antivyriškas judėjimas, suteikęs moterims nepagrįstai dideles galias teisinėse struktūrose bei socialinėse institucijose, o moterys linkusios tuo piktnaudžiauti. 

MGTOW turi sąsajų su vadinamąja incelių bendruomene, tačiau nemaža dalis MGTOW šalininkų yra linkę pastarųjų nepripažinti bendruomenės dalimi. Pasak jų, incelių požiūris pagrįstas neapykanta moterims dėl to, kad šios nesuinteresuotos su jais kurti romantinių santykių. Tuo tarpu MGTOW sąmoningai vengia su moterimis ilgalaikių santykių, nes bijo, jog šios pasinaudos teisinėmis priemonėmis ir iš jų skyrybų būdu atims nekilnojamą turtą arba vaikus. Nepaisant to, Jungtinių Amerikos Valstijų ne pelno organizacija Pietų skurdo teisės centras () MGTOW bendruomenę pripažįsta kaip vyrų supremacistinę ideologiją.

Istorija 
Nėra tiksliai žinoma, kuomet iš tiesų susiformavo MGTOW. Manoma, kad bendruomenė iškilo pačioje XXI a. pradžioje, kuomet 2001 m. tinklaraštyje „No Ma'am“ buvo viešai publikuotas „MGTOW manifestas“.

Pagrindinės idėjos 
Bendruomenės šalininkai vienareikšmiškai nelaiko MGTOW judėjimu ir yra viena iš nedaugelio vyriškų bendruomenių, kuri nepripažįsta moterų narystės. MGTOW šalininkai vadovaujasi įsitikinimu, jog vyras nėra iš tikrųjų laisvas, kol nesuvokia universalios moteriškos prigimties. Pasak jų, tiesos apie moterišką prigimtį yra šios: 

 jaunos ir patrauklios moterys linkusios į hipergamiją – ieškojimą aukštesnio statuso vyro, nei ji ar buvęs partneris;
 jaunos moterys teikia pirmenybę patraukliems „alfa“ vyrams, kurie, dėl prasto elgesio su moterimis, šias įtikina paisyti feministinių idėjų;
 kuomet moterys tampa vyresnės, jos pasirenka „beta“ vyrus, kurie jas aprūpina finansiškai, tačiau šios vengia su „beta“ vyrais turėti lytinių santykių, savus seksualinius poreikius tenkindamos su patrauklesniais vyrais;
 galiausiai moterys išsiskiria su savo sutuoktiniu ir teisėsauga, dažniausiai subjektyviai gindama moters pusę, įpareigoja vyrą mokėti alimentus (tiek už vaikus, tiek už buvusią žmoną) bei atima pastarojo nekilnojamą turtą.

Kritika 
2020 m. sausį kompiuterių mokslininkų grupė išspausdino darbą pavadinimu „Manosferos evoliucija internete“, kurį vyresnioji reporterė Tanya Basu žurnale „MIT Technology Review“ įvertino kaip „išsamiausią mizoginiškų grupių, palaikančių incelių judėjimą internete, paveikslą“. Socialinio tinklo „Reddit“ r/MGTOW ir MGTOW Forum diskusijos buvo vienos iš labiausiai studijuojamų internetinių bendruomenių. Po minėtos publikacijos, „Reddit“ uždarė r/MGTOW diskusiją, įvertindama šią kaip „itin įžeidžiančią ar įskaudinančią statistinį lankytoją“.

Kai kurie tyrėjai tikina, kad MGTOW bendruomenės internete propaguoja seksualinį priekabiavimą prieš moteris. 2020 m. Trott Wright ir kiti bendraminčiai žurnalo „Information, Communication & Society“ publikacijoje rašė, jog „MGTOW propaguoja pasyvų arba netiesioginį priekabiavimą ir mizoginiją socialiniame tinkle „Twitter“. Manoel Horta Ribeiro ir kiti 2020 m. taip pat tvirtino, kad MGTOW bendruomenės priklauso manosferinėms bendruomenėms, kurios „auga tiek naudotojų skaičiumi, tiek savo dalyvavimu priekabiavimo palaikyme bei smurtavimu realiame pasaulyje“. Vyrų supremacizmo tyrimų institutas () kartu su Tarptautiniu kontraterorizmo centru () kaltina MGTOW šalininkus „atvirai žeminant moteris bei normalizuojant tokį elgesį internete“.

Literatūra 

 Tim Patten: MGTOW Is Forever
 Tim Patten: Masculinity Is Our Future

Išnašos

Šaltiniai 
 
 
 
 
 
 
 
 
 
 
 

Socialinė psichologija